**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 410-01/17-01/04

URBROJ: 2112-01-30-30-1-21-2

Delnice, ­­­­\_\_\_\_\_\_\_\_\_\_\_2021. godine

Na temelju članka 20. stavka 1. Zakona o lokalnim porezima (NN 115/16, 101/17), članka 35. Zakona o lokalnoj i područnoj(regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 98/19, 144/20) i članka 40. Statuta Grada Delnica (SN GD 2/21), Gradsko vijeće Grada Delnica na današnjoj sjednici donijelo je

**ODLUKU O I. IZMJENAMA I DOPUNAMA O D L U K E**

o lokalnim porezima Grada Delnica

Članak 1.

U članku 2. stavku 1. briše se točka 4.

Članak 2.

U članku 9. stavku 2. riječi „po stopi od 3%“ zamjenjuje se riječima „po stopi od 2,5%“

Članak 3.

U članku 15. stavku 1. riječ „Odsjeku“ zamjenjuje se riječju „Odjelu“

Članak 4.

Članci od 16.do 21. brišu se.

Članak 5.

„Članak 23. mijenja se i : Za utvrđivanje poreza, naplatu, žalbe obnovu postupka, zastaru ovršni postupak kao i sve ostale postupovne radnje primjenjuju se odredbe Općeg poreznog zakona.“

Članak 6.

Iza članka 23. dodaje se članak 23a. koji glasi

„Poslove u svezi s utvrđivanjem , evidentiranjem , naplatom i ovrhom radi naplate gradskih poreza propisanih člankom 2. točke 2. i 3. obavlja odjel gradske uprave za financije i projekte.

Poslove u svezi s utvrđivanjem, naplatom i ovrhom prireza porez na dohodak obavlja Ministarstvo financija, Porezna uprava“

Članak 7.

Ova odluka objavit će se u „Narodnim novinama“ i „Službenim novinama grada Delnica“ a stupa na snagu 1. siječnja 2022. godine

GRADSKO VIJEĆE GRADA DELNICA

Predsjednica:

Ivana Pečnik Kastner

Obrazloženje

Zbog pandemije uzrokovane Covidom-19 gospodarstvo je pretrpjelo i još uvijek trpi teške posljedice te Grad Delnice uz programe potpora za razvoj gospodarstva (bespovratne potpore 250.000 kn) kao i program potpora vezan uz COVID-19 (komunalna naknada, zakup poslovnog prostora, zakup javnih površina cca 130.000 kn) ovim izmjenama i dopunama odluke o lokalnim porezima želi dodatno pomoći gospodarstvu.

Prema prijedlogu Odluke od 01.01.2022. stopa poreza na potrošnju za ugostitelja bila bi smanjena sa 3 % na 2,5 % . Isto tako Grad Delnice se odlučio na ukidanje poreza na zakup javnih površina te ćemo na taj način dodatno financijski rasteretiti poduzetnike za dodatnih cca 40.000 kn.